section_heading: Životopis
paragraph_text: mini|250px|lijevo|<center>[[Povratak Bucintora na mol, 1730., ulje na platnu, 182 × 259 cm, muzej u Mailandu, Njemačka.<center>]] Canaletto je bio učenik i suradnik svojeg oca, slikara kazališnih dekoracija Bernarda Canala, i L. Carlevarisa u Veneciji. Neko vrijeme školovao se u Rimu, gdje je slikao krajolike iz rimske okolice, a potom se oko 1720. godine vratio u Veneciju i posvetio se topografski točnom prikazivanju prizora iz stvarnoga života rodnog grada. Njegovo djelo je uskoro doživjelo uspjeh, a engleska se elita pokazala njegovim najoduševljenijim pokroviteljem. Zato se Canaletto 1746. godine seli u London, te idućih deset godina slika brojne krajolike, gradske vedute i prikaze seoskih kuća. Tijekom tog vremena počinju se zapažati promjene u rasponu boja kojima se služi. Tu hladniju i tamniju paletu boja više koriste njegovi učenici: Francesco Guardi i njegov nećak, Bernardo Belloto (također poznat kao Canaletto).